Document ID: /roh_data/filtered/fineweb-2-filterrobots_roh.jsonl.gz/58835

Atgnamain avess l’inscunter economic giu lieu durant quest’emna. Pervia da la derasaziun da la varianta omicron, avevan ils organisaturs dentant gia decis il december da vulair spustar l'inscunter. Suenter dus onns cun inscunters virtuals, sa stoppian las persunas da cader ord politica, economia e societad civila puspè s'inscuntrar persunalmain.
Uschia vegn cità Klaus Schwab, il fundatur dal WEF. Il motto dal forum saja «lavurar ensemen, reconstruir fidanza». Sin la glista da temas centrals da l'inscunter sajan tranter auter la pandemia, il cumbat cunter la midada dal clima e da construir in meglier futur per lavurar. L'inscunter vegn ad esser l'emprima occurrenza cun persunas da cader da tut il mund dapi l'entschatta da la pandemia.
Grond levgiament per Landamma
Per la vischnanca da Tavau saia quai in levgiament, di il Landamma Philipp Wilhelm. Els hajan vinavant sperà, ch'i sa tracta quest onn d'in spustament e betg d'ina annullaziun.
Dentant sche la situaziun da pandemia na lubesch, pudess era il WEF il matg vegnir annullà. Dapli 2 onns n’ha pli gì lieu il WEF a Tavau.